Nacionalna akademija nauka Ukrajine
<s>Nacionalna akademija nauka Ukrajine ili NANU (ukrajinski:Національна академія наук України) autonomna je javna institucija u Kijevu u Ukrajini fokusirana na razvoj nauke i tehnologije u toj zemlji.</s><s>Jedna je od ukupno šest akademija u Ukrajini posvećenih različitim poljima ljudske aktivnosti.</s><s>Akademija je pedeljena na veći broj odeljenja, sekcija, istraživačkih instituta, naučnih centara i potpornih tela.</s>

<s>Akademija je osnovana 1918. godine, a kroz istoriju je 5 puta menjala naziv.</s><s>U periodu od 1918. do 1921. godine bila je poznata kao Ukrajinska akademija nauka, u periodu od 1921. do 1936. godine kao Sveukrajinska akademija nauka, od 1936. do 1991. godine kao Akademija nauka Ukrajinske SSR, od 1991. do 1993. godine kao Akademija nauka Ukrajine i od 1993. pod današnjim nazivom.</s><s>U periodu od 1919. do 1991. godine akademija je bila republički ogranak Sovjetske akademije nauka.</s>

<s>Struktura i administracija
Nacionalna akademija nauka Ukrajine je po svom službenom formalnom statusu visoka samoupravna naučna organizacija Ukrajine osnovana na temelju državnog vlasništva.</s><s>Autonomija akademije se održava kroz samoorganzaciju istraživača i članova po svim pitanjima vezanim za istraživanje, organizaciju, administraciju, financije, unutarnje izbore i međunarodnu suradnju.</s><s>Članovi i članice akademije su podijeljeni na punopravne članove, dopisne članove i međunarodne članove.</s><s>Najviše telo akademije je opšta skupština u čijem radu učestvuju punopravni i dopisni članovi.</s><s>NANU je podeljena na 3 sekcije i 14 odeljenja, a uz njih postoji i 6 regionalnih odeljenja u raznim delovima zemlje.</s><s>NANU je zaslužna za preko 90 % svih naučnih otkrića u Ukrajini.</s>

<s>Sekcije
 Sekcija za fizikalno-tehnološke i matematičke nauke
 Odeljenje za matematiku
 Odeljenje za kompjutorske nauke
 Odeljenje za mehaničke nauke
 Odeljenje za fiziku i astronomiju
 Odeljenje za geonautiku
 Odeljenje za fizikalne i tehničke probleme nauka o materijalima
 Odeljenje za fizikalne i tehničke probleme elektroenergetike
 Odeljenje nuklearne fizike i elektroenergetike
 Sekcija za hemijske i biološke nauke
 Odeljenje za hemiju
 Odeljenje za biohemiju, fiziologiju i molekularnu biologiju
 Odeljenje za opštu biologiju
 Sekcija za društvene i humanističke nauke
 Odeljenje za ekonomiju
 Odeljenje za istoriju, filozofiju i pravo
 Odeljenje za književnost, jezik i umetnost</s>

<s>Vidi još
 Ukrajinska kultura</s>

<s>Vanjske veze
 www.nas.gov.ua/EN</s>

<s>Kijev
Nauka i tehnologija u Ukrajini
Akademije nauka</s>

